Fasch sluttet nå å gi undervisning til privatelever og godt hjulpet av eleven og etterfølgeren som foreningens leder, Carl Friedrich Zelter, konsentrerte han seg fullt og helt om sangakademiet. Han brukte foreningen som et organ for sin egen skapende virksomhet. Topp-punktet var en sekstenstemmig messe som han skrev inspirert av en messe av Orazio Benevoli som Johann Friedrich Reichardt hadde tatt med fra Italia.